ming030890/wiki-yue-high-quality huggingface dataset:
坦尾站

坦尾站（粵拼：taan2 mei5 zaam6；英文：Tanwei Station）係廣州地鐵5號綫同6號綫嘅其一轉車車站（重有一個喺區莊嗰邊），規劃時期嗌過大坦沙站（daai6 taan2 saa1 zaam6）同大坦沙南站（daai6 taan2 saa1 naam4 zaam6），位置喺荔灣區大坦沙嘅雙橋公園隔籬。不過兩個月台嘅開放時間同位置都唔同，其中5號綫喺2009年12月28號開放，月台喺橋頂；而6號綫喺2013年12月28號開放，月台喺地底。
呢個站曾經喺2013年12月28號到2019年12月27號間，喺往返轉6號綫方面屬轉車速度最快嘅一個站。不過隨住文化公園同蘇元兩站成為轉車站之後正式被取代咗。

樓層
從出面睇車站嘅樣
呢個站一共有地上3層樓同地下1層樓嘅區域，其中地上1樓同2樓、地下係站廳，有票務設施同客務中心；地上3樓係地下2樓係5號綫嘅月台；地下1樓係6號綫嘅月台。雖然廁所喺5號綫同6號綫嘅站廳同月台都搵唔到，但要喺站外F出入口冇幾遠嘅車站設備房東邊先至搵到。休息室喺5號綫嘅高架柱墩入面。

站廳
呢個站有4個站廳，分別喺：
地上2樓嘅夾層站廳
地面站廳
地下1樓之間嘅東、西兩個站廳。
為咗方便啲人出入站，喺地面嘅站廳中心、地上2樓嘅站廳就企正喺5號綫嘅月台下面，除咗6號綫嘅各個站台北邊之外，其他都係收費區，四周圍俾人行通道、車站商舖圍住嗮，而呢個站重整咗好多部𨋢、扶手電梯同埋樓梯畀乘客去到站廳同邊條路線嘅月台都得。

月台
呢個站有3個月台，其中5號綫一個、6號綫兩個。其中5號綫喺雙橋中路嘅北邊上空，而6號綫喺橋中南路嘅地底，兩個站嘅月台就整成咗個似數學符號「⊥」噉。
5號綫嘅月台全景（行文冲嗰邊，喺2014年7月29號影。）6號綫嘅月台全景（行香雪嗰邊，喺2014年7月29號影。）
但由於5號綫嘅月台頂棚設計得唔係幾好，喺落雨天氣嗰陣冇乜點嚟避雨都有，尤其係橫風橫雨天氣，成個月台都俾雨水整濕嗮。佢爲咗費事影響司機駕駛，落雨天時係唔畀乘客喺月台度撐把遮嚟避雨。不過喺5號綫月台嘅東邊頂棚有「愛心驛站」嘅箱型密封等車區響度，呢度可以用嚟幫乘客擋風擋雨嘅。而等車區入面重有空調添，唔理佢喺夏天熱辣辣天時定係冬天凍冰冰天時嗰時，都可以畀乘客搞到舒適嘅等車環境。

商鋪同自助服務
而家嘅坦尾站入面有唔同類嘅鋪頭畀乘客買嘢同埋食嘢，例如有便利檔同麵包檔響度。
另外，坦尾站入面重有好多自助服務設施畀乘客用，包括咗民生銀行同招商銀行嘅自動櫃員機同自動販賣機響度；重有充羊城通，交水電費同交通嘅罰錢呢尐服務；查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。
商鋪
東海堂
7-eleven

出入口
坦尾站冚唪唥嘅出入口B出入口B出入口 F出入口F出入口 D同G出入口（左G右D）D同G出入口（左G右D） C出入口附近C出入口附近 I出入口I出入口 J出入口附近J出入口附近
呢個站一共有7個出入口，分別係A、B、C、D、E、F，G。不過G同D兩出入口啱好喺隔籬，從樓層架構嚟睇，從地下1樓上到地上2樓，要行5層樓嘅樓梯。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃時期
喺1997年嘅城市快速軌道交通線網規劃嘅A方案入面講咗，嗰時嘅3號線喺大坦沙入面整咗個站出嚟。但嗰時係同而家河沙站嘅位差唔多到。但係到咗2003年先至話咗係而家嘅5號綫同6號綫會停呢個站，嗰時就改名嗌「大坦沙南站」，就同而家嘅位有啲向咗北移咗啲噉，變成5號綫同6號綫嘅一個平行轉車車站。嗰年重改咗下規劃嘅方案，就係變成十字架轉車車站，而車站重改咗名嗌「大坦沙站」，重移到而家嘅位。

施工時期
兩條地鐵路線嘅工程都喺2006年入面開始逳手，而呢個站就搞咗統一設計嚟起。之後呢個站重改咗名嗌「坦尾站」。

地鐵開通
2009年12月28號14:00，5號綫開通之後，呢個站先至開咗地上嘅區域，而地下就冇開到。
2013年12月28號14:00，由於6號綫開通咗嘅關係，呢個站嘅地下車站區域都開埋。

利用狀況
呢個站係成個大坦沙入面，最早開嘅地鐵站，喺2013年12月28號之前，佢嘅主要服務對象一直係大坦沙嘅部分城中村同住宅區，但實際凈係得住喺大坦沙嘅中間同南邊嘅居民行15分鐘以內嘅路嚟呢個站度坐車或落車，而凈低嗰啲都要轉巴士往返坦尾站先至得。嗰時嘅5號綫係大坦沙島入面，除咗珠江大橋之外嘅快捷對外交通方式，所以客流量方面都幾多下。喺2013年12月28號嘅6號綫開通咗之後，住喺大坦沙島北邊嘅居民重可以去同佢近啲嘅河沙站度坐地鐵，所以呢個站嘅主要服務對象已經減到得返住喺大坦沙南邊啲居民。不過呢個站變咗個轉車嘅車站，所以喺客流方面，重反而上升咗。
另外，車站附近重有接駁巴士同電樽車可以往返大坦沙北邊啲城中村。

轉車須知
喺呢個站嘅轉車方面，雖然話佢係6號綫同其他路線嘅轉車速度方面，用得最短時間就轉到車嘅，但係一定要注意下係點轉嘅：
5號綫轉6號綫：
直接坐𨋢落去或行樓梯落去4層樓嘅樓梯，去到地底就到。
東邊嘅𨋢同樓梯：去潯峰崗嗰邊
西邊嘅𨋢同樓梯：去香雪嗰邊
6號綫轉5號綫：
直接坐𨋢上去或行樓梯上去4層樓嘅樓梯，去到橋頂就到。
中山八站

中山八站（粵拼：zung1 saan1 baat3 zaam6；英文：Zhongshanba Station），規劃時期嗌過中山八路站（zung1 saan1 baat3 lou6 zaam6；Zhongshan 8 Lu Station），係廣州地鐵5號綫嘅車站，2009年12月28號開放，位置喺荔灣區中山八路同南岸路嘅交界東邊。

樓層
呢個站一共有2層樓嘅地下區域。其中地下1樓係站廳，有票務設施，客務中心同商鋪；地下2樓係5號綫月台。同大多數嘅5號綫車站一樣，冇休息室同廁所響度。

站廳
中山八站嘅收費區喺站廳嘅中間偏南嘅位，而西邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台。

月台
呢個站有個島式月台，喺中山八路嘅地底。
另外，呢個站嘅月台東邊有條存車線響度，若果5號綫東邊路線出冬瓜豆腐，去文冲站啲車就喺呢條存車線返轉頭。嗰時去西場到文冲嘅車要出站轉其它交通工具。

商舖同自助服務
而家嘅中山八站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖等。
另外，中山八站入面重有好多自助服務設施畀乘客用，包括咗自動櫃員機、自動販賣機、自動影相機等；重有充羊城通，交水電費同交通嘅罰錢、查地鐵嘅路線、頭尾班車同埋地鐵嘅安全指引服務，重可以畀乘客登記做廣州地鐵薈嘅會員嚟查獎分、換獎品。
商舖
華潤萬家VinGo
天天洗衣
日閱堂
利口福
鄧老涼茶

出入口
中山八站冚唪唥嘅出入口A出入口A出入口 B出入口B出入口 D出入口附近D出入口附近
呢個站有3個出入口，分別係A、B、D。從2017年11月14號開始實行嚴格安檢制度之後，除咗往返A同D出入口之間毋須接受安檢之外，B出入口同A、D是旦一個出入口之間當成過街通道往返嘅話，都要接受人過安全門、物過X光機、液體過檢測儀嘅制度。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

1號綫嘅車站（已經取消咗）
呢個站最早喺1987年嘅方案入面，其中第一個方案就係依家嘅1號綫。嗰時係過咗黃沙之後行嘅路線比依家偏向西邊轉彎入咗中山路之後，去到荔灣路口東邊有個嗌「中山八站」嘅車站。嗰時嘅中山八站喺而家嘅周門南路口對面嘅富力廣場嗰頭。後嚟徵求咗市民意見之後搞咗「十字線網」規劃，最後中山八站向東移咗過去而家嘅陳家祠廣場嗰度，就唔再行中山八路嗰邊。

5號綫嘅車站
喺1997年嘅《廣州市城市快速軌道交通線網規劃研究（最終報告）》入面話，嗰時方案B入面嘅5號綫嘅車站。後嚟喺2003年嘅規劃入面，呢個站定咗係依家5號線入面嘅其中一個車站。

11號綫嘅車站
喺2008年嘅規劃方案入面話有條環線停呢個站。後嚟所謂嘅「環線」喺2010年嘅方案入面變咗而家起緊嘅11號綫嘅車站。

施工
2018年5月28號，11號綫喺度起緊。

5號綫
2006年秋開始逳手起，2007年12月封頂。

11號綫
2016年3月29號：路線開始逳手起。
2018年6月10號：路線開始入場施工，原先地鐵站廳東北角預留未起嘅出入口正式搞改造。
2018年6月18號：受到路線入場施工影響，部份喺中山八路總站入面停嘅部份巴士搬到第個總站入面。

營運
2009年12月28號，5號綫通車之後，呢個站正式開放。

出入口
呢個站喺開通初期，凈係開咗B同D兩個出入口，A出入口喺2016年2月5號開埋。

逳手起11號綫之前，勘探穿隧道意外
5號綫出現嘅所謂「列車晚點」（藍綠色方框入面嘅顯示屏寫住嗰個）。影相時間：2014年8月28號12點17分28秒，影相位置：1號綫體育中心站。
喺2014年8月28號上晝，由於5號綫呢個站嘅中-西區間俾地面施工單位唔按規定施工，而係用鑽探機亂咁嚟鑽，結果鑽穿咗個隧道，搞到5號綫嘅淘金站或西邊嘅路線出現咗大面積晚點、甚至有部分車站停運。尤其係淘金站，出現咗大量乘客滯留嘅情況。而地鐵公司調整咗行車班次，重組織埋巴士接駁。喺呢日12點08分排除咗隱患，成條5號綫恢復返正常。
根據初步調查話呢單嘢係廣州地鐵11號綫勘察三標段嘅鑽探施工單位——廣州中煤江南基礎工程公司自己隨便改咗個鑽探窿位，先至搞出呢單冬瓜豆腐嘅。而佢嘅設計方案係話個鑽窿位喺廣州地鐵5號綫嘅隧道中心線南邊嘅10.42米嗰度，雖然唔會影響而家5號綫嘅營運，但勘探單位話施工會影響中山八路嘅交通，結果佢冇辦到相關手續就自己亂咁改個鑽窿位喺原嚟嘅北邊。而負責起地鐵路線嘅監理單位——鐵道第三勘察設計院，都冇核查到所謂「亂咁喐嘅窿位」，結果就鑽穿咗條隧道。

利用狀況
由於呢個站上面啱啱好有個汽車站同巴士總站響度，所以重有好多乘客成日嚟呢個站坐客運站嗰啲車嘅（附近有去佛山禪城同開平啲車嘅車站）。重有，廣州市西關外國語學校同埋廣州市荔灣中學嘅學生仔有時都會用呢個站坐車嘅。附近重有個服裝批發市場，重有個荔灣湖公園嘅正門響度，喺夏天嗰陣有一小部份嘅泳客成日去西郊泳場游水嗰陣都係嚟呢個站嘅。由於呢個站附近係泮塘同埋啲民居嘅地方（附近重有條火車軌），所以呢個站都幾多人下，但係好少見到好似體育西路站、崗頂站、昌崗站、烈士陵園站、楊箕站、廣州火車站、天河客運站、萬勝圍站入面出現過嘅人山人海情況。
秦檜

秦檜（1091年1月17號—1155年11月18號）係南宋丞相，因為將莫須有罪名加喺岳飛身上，砌佢生豬肉而出名。
長期以嚟，秦檜一直被當時嘅南宋朝廷主戰派、民間視為漢奸或賣國賊。《宋史》對佢有咁嘅評價：「檜兩據相位者，凡十九年，劫制君父，包藏禍心，倡和誤國，忘仇斁倫。一時忠臣良將，誅鋤略盡。」
紹興二十五年（1155年），秦檜瓜老襯，宋高宗詔贈申王，謚號忠獻。佢嘅便宜仔秦熺想繼承相位，不過宋高宗拒絕咗。
宋寧宗開禧二年（1206年）四月，韓侂冑下令褫奪秦檜嘅王爵，改謚號叫做繆醜，宋理宗寶祐二年（1254年）再改謚號做繆狠。
象棋

象棋係中國傳統嘅棋，兩個人捉，分別攞紅黑；現代捉法一般都係紅行先。棋盤由九條直線同十條橫線相交而成，每邊有16隻棋，分別係：一宮頭（黑、紅分別由將、帥代表）、兩士（或仕）、兩隻象（或相）、兩隻車（或俥）、兩隻馬（或傌）、兩隻砲（或炮）、5隻卒（或兵）；每隻棋都放喺交點上。

名稱由來
象棋點解叫「象」棋，講法有好多種，其中比較可信嘅講法係：
原本係叫「將棋」，從中國傳去韓國(韓國將棋同中國象棋相似度非常高)同日本，所以韓國同日本至今都係叫「將棋」。
之後因為比較高質嘅棋子用象牙嚟做，同埋「象」同「將」讀音差唔多，所以有意無意之間，漸漸叫成「象棋」。

棋盤
象棋盤由九條直線同十條橫線相交而成；棋都放喺交點上面；中間一行叫「河界」，無直線，通常寫住楚河漢界（源自楚漢相爭時嘅鴻溝）或者「觀棋不語真君子，起手無回大丈夫」。
而家通行嘅記譜法中，呢九條直線，雙方都由右向左數，紅方由用中文字「一」至「九」記，黑方就由自己嘅右到左用阿剌伯數字「1」至「9」記；例如，紅方嘅一線就係黑方嘅 9 線。
第四條直線（或第 6 條直線）同第六條直線（或第 4 條直線）稱為「兩肋」、「兩肋線」，簡稱「肋」。
棋盤上，劃有斜交叉線而成「米」字形方格嘅地方，雙方各有一塊，叫為「九宮格」，簡稱「九宮」，係將 / 帥同士活動嘅地區。

棋子
將（帥）：沿住自己九宮格內嘅橫直線行一步，落點有對方嘅棋就可以食咗佢。將同帥唔可以喺無棋子隔住嘅情況下企喺同一條直線，如果有人行咗步棋而出現呢個情況，咁就等於自殺，對方可以喺跟住嗰步棋用自己嘅將（或者帥）食咗另一方嘅帥（或者將），呢個動作叫做「飛將」。喺正式比賽「飛將」係冇必要嘅，因為自殺嗰一方已經被判犯規輸棋。
因為只有車、馬、炮可以走到棋盤上面任何一個位置，可攻可守，所以佢地又叫強子或大子。
車（俥）：可以唔限距離向前後左右行，直至遇到第一隻棋為止，唔可以跨過第啲棋，落點有對方嘅棋就可以食咗佢。
馬（傌）：「日」字形行，相等於先橫行或直行一步，再45度角轉彎走對角。如果橫行或直行嗰一步有隻棋（無分敵我），咁就唔可以再走對角，呢個情況叫做「棘馬腳」。一步最多會有八個落點，落點有對方嘅棋就可以食咗佢。
炮（砲）：行法同車（俥）一樣，可以唔限距離向前後左右行，直至遇到第一隻棋為止。但佢唔係食遇到嘅第一隻棋，而係食第二隻棋，即係話佢同埋目標之間要有一隻棋（無分敵我），中間嗰隻棋叫做炮架，炮架同目標之間嘅距離又係無限制。炮（砲）只會喺要食棋嘅時候，先可以跨過第啲棋子。
士、象嘅設計主要係用嚟保護將軍嘅。
士（仕）：沿住自己九宮格內嘅斜線行向對角走一步，落點有對方嘅棋就可以食咗佢。
象（相）：「田」字形行，45度角向對角走兩步，唔可以過河，落點有對方嘅棋就可以食咗佢。「田」字中間嗰點叫「象眼」，如果嗰度有棋（無分敵我），就唔可以走過去「田」字嘅對角，咁叫「塞象眼」。
卒（兵）：未過河前每次剩係可以向前行一步，過河後可以向前、向左或者向右行一步。任何時候都唔會向後行，落點有對方嘅棋就可以食咗佢。
考古: 點解國際象棋有皇帝，中國象棋冇皇帝？
因為古時中國象棋係平民嘅遊戲，高尚人通常捉圍棋，平民唔可以用皇帝嚟玩，所以改用將、帥代替。
相反國際象棋喺歐洲成為咗貴族嘅遊戲。

子力
喺象棋中，好多時都少不免會有「換棋」（「搏棋」）情況出現，呢個時候就要判斷換唔換得過。
至於子力大致可以咁分（用分數計，子力分數有唔同嘅講法，喺唔同局面棋子價值會變動，只當參考用）：
將（帥）：無限大分，因為佢無得搏（一搏就死）。
車（俥）：10 (或11) 分，活動範圍大、搏鬥力量自然亦大。
炮（砲）：4.5(約5)分，活動範圍雖然同車一樣，但受「炮打隔子」嘅限制。通常開局勁啲，因為易搵砲台。
馬（傌）：4.8(約5)分，機動性強，殘局可以使用自如，最多可控制8個位置，但受馬腳限制。
象（相）：2分：主要為防衛本方陣地，唔過得河作戰，但係可以做砲台。
士（仕）：2分，主要為保護主將，唔離開得九宮，河就更加唔使過，都可以做為砲台。
未過河嘅卒（兵）：1分，因為只可以向前行，避唔開敵人攻擊。
過咗河嘅卒（兵）：2分，過咗河可向前左右行，機動性高咗，但冇得向後行。
到咗底嘅卒（兵）：1分，因為只可以向左右行，唔得前後。

循環手
捉棋嗰陣，有時會出現不斷循環嘅局面，判斷方法主要有中國棋規、國際棋規兩種，中國棋規比較嚴謹，國際棋規比較易判斷。
單方長將唔變一定判輸。
淘金站

淘金站（粵拼：tou4 gam1 zaam6；英文：Taojin Station）係廣州地鐵5號綫嘅車站，規劃時期嗌過花園酒店站（faa1 jyun4 zau2 dim3 zaam6；The Garden Hotel Station），喺越秀區環市東路同淘金路嘅交界，2009年12月28號開放。呢個站附近冇幾遠就係花園酒店同白雲賓館。

月台
淘金站嘅站廳
淘金站嘅站台
柱上面啲字
呢個站有1個島式月台，喺環市東路嘅地底。
月台全景（去文冲嗰邊，喺2014年9月2號影。）
另外，呢個站嘅月台東邊有條存車線響度，如估5號綫東邊出故障嗰陣，去文冲站嘅列車就喺呢條存車線返轉頭。嗰時去區莊到文冲嘅車就要轉其它交通工具直達。

利用狀況
淘金站係廣州市入面，附近有比較出名嘅建築網站。車站附近都係啲花園酒店同白雲賓館、建設馬路同埋淘金路小區啲人嚟呢個站坐車嘅。重有，附近嘅廣州市第廿一中學同廣東國際大廈做嘢同埋返工、返學嘅人都成日嚟呢個站上落車嘅。呢個站嘅人流都算一般，尤其係節假日嗰陣係逼到爆咁滯。
區莊站

區莊站（粵拼：au1 zong1 zaam6，英文：Ouzhuang Station）係廣州地鐵5號綫同6號綫嘅轉車車站，2009年12月28號開始營運，位置喺越秀區環市東路同農林下路交界嘅地底。

樓層
呢個站一共有5層樓嘅地下區域，其中地下1樓係出入口嘅通道同5號綫站廳，有票務設施，客務中心、地鐵派出所同車站控制室；地下2樓係車站設備；地下3樓5號綫嘅月台；地下4樓係轉車樓同6號綫站廳；地下5樓係6號綫嘅月台。車站冇廁所同休息室響度，連6號綫都一樣。

站廳
呢個站喺起好5號綫嗰陣就整咗2個站廳出嚟，其中一個喺環市東路嘅北站廳同農林下路嘅南站廳，而兩個站廳都整咗客務中心出嚟。而兩個站廳之間都有通道接埋一齊（唔理佢係免費區定係收費區）。各個站廳嘅收費區都有好多部專用𨋢、扶手電梯同樓梯去到南北站廳、客流集散廳同埋邊條綫嘅月台都得。

月台
呢個站嘅5號綫月台喺環市東路嘅地底，而6號綫嘅月台喺農林下路嘅地底。
5號綫嘅月台全景（去文沖嗰邊，喺2014年8月5號影。）6號綫嘅月台全景（去潯峰崗嗰邊，喺2014年8月5號影。）

商鋪同自助服務
由於呢個站嘅特殊設計關係，所以唔理係收費區定係免費區都冇商鋪響度，但係有好多部自助服務設施畀乘客用，包括咗民生銀行嘅自動櫃員機、自動售賣機等。車站入面重有好易機嚟充羊城通，交水電費同交通罰錢呢啲嘢；而M-Touch機係可以查地鐵路線、頭尾班車同埋地鐵安全指引，重可以畀乘客登記成廣州地鐵薈會員嚟查獎分同換獎品。

出入口
區莊站冚唪唥嘅出入口A出入口A出入口 B1同B2出入口B1同B2出入口 C出入口C出入口 D出入口D出入口 E出入口，呢度去唔到其它5個出入口。E出入口，呢度去唔到其它5個出入口。
車站有6個出入口，分別係A、B1、B2、C、D，E。初期時E出入口同其他5個出入口連通，但6號綫開通後，E出入口去唔到其他5個出入口。

車站歷史
區莊站嘅轉車通道，喺6號綫開放時先至畀人用嚟轉車。

規劃時期
呢個站最初喺2003年嘅方案入面話咗係5號綫同6號綫嘅車站，而呢個站喺區莊立交嘅東邊冇幾遠嗰度整咗個站（而家呢度），嗰時重定咗係區莊站嘅名。

施工時期
喺2006年，5號綫同6號綫嘅工程開始逳手，而呢個站重整咗兩條地鐵嘅轉車車站。但喺起緊呢個站嗰陣，車站隔籬有棟8層樓嘅某單位住戶因為同施工隊成日傾唔掂，有住戶唔肯搬走。而地鐵方面就改咗個車站嘅設計方案而導致車站嘅面積變細咗，之前本嚟有規則形狀嘅車站就變成冇規則形狀嘅車站。

5號綫時期
響2009年12月28號，呢個站正式投入服務。初期凈係開咗北站廳同埋5號綫嘅月台。嗰時凈係得4個出入口。喺凈係得5號線開通咗嗰陣（2009年12月28號14:00——2013年12月28號13:59），喺1號線嘅公園前站西邊嘅乘客轉車過嚟呢個站嗰陣，成日都要兜過2號線先至過到嚟呢度。

成為轉車嘅車站時期
到咗2013年12月28號14:00，呢個站時隔4年，地下5樓嘅6號綫車站同埋南站厅部分都開埋。喺呢個時候開始，喺1號線嘅公園前站西邊嘅乘客轉車過嚟呢個站嗰陣都唔再兜去2號線嗰邊喇。而出入口方面，呢個站重多咗2個出入口。

出入口
車站開通初期，原先喺農林下路小學隔籬嘅髮廊整咗個地鐵出入口方便出入站，但俾學校好多學生家長話出入口工程喺學校範圍，會影響學生仔上課而反對。雖然地鐵方打算喺犀牛路口整咗個地鐵出入口，但同樣亦俾學生家長話同學校隔咗條馬路而導致細路返學過馬路好崖广而反對。直到2011年起6號綫時乾脆改成站廳兼喺廣東省教育廳對面整咗兩個出入口重喺2013年12月28號開通6號綫時開放。

營運事故
2014年7月9號08:53（UTC+8），5號綫有位乘客帶嘅保溫樽發生爆裂洩漏液態N2而產生液霧現象，令好多車廂乘客心驚驚。地鐵方為確保地鐵營運安全而組織呢部列車啲人喺呢個站清場，後邊啲列車亦受到延誤。

利用狀況
呢個站附近都係啲矮樓嚟嘅。不過喺廣州市執信中學讀書嘅學生仔，部份嘅省級單位（例如廣州市中學生招生辦同埋廣東省教育廳）就係喺呢個站附近，加上重有去王府井百貨同埋新大新百貨嘅東山分店shopping嘅人成日都喺呢個站落車嘅。

轉車須知
如估你搭緊6號綫喺呢個站落車轉5號綫，要去到北邊嘅站台先至可以轉，千祈冇去咗站台嘅南邊。因為站台嘅南邊凈係可以出站，冇得轉車咁玩嘢㗎。重有，如估你搭緊5號綫喺呢個站落車轉6號綫嘅話，要去到站台最中間嘅通道嗰邊，嗰度有條手扶電梯同樓梯可以落去，落咗2層樓之後轉右再落去就到6號綫嘅站台喇。因為5號綫站台嘅兩邊雖然話可以轉車，但係要兜好遠嘅路先至落到去轉車嘅通道（坐咗扶手電梯落到去之後，先至係行到半佬）咁玩嘢。
楊箕站

楊箕站（注意「楊」字有地名變音，讀點樣嘅「樣」，粵拼：joeng2 gei1 zaam6；英文：Yangji Station）係廣州地鐵1號綫同5號綫嘅轉車站，位置喺越秀區中山一路、梅東路同共和路之間嘅地底。但兩個月台嘅開放時間都唔一樣，其中1號綫月台喺1999年6月28號開，而5號綫月台喺2009年12月28號開。
呢個站喺上落班高峰期嘅人流量非常之多，喺客流低峰期嗰陣得好少人嚟坐車。

站廳
楊箕站有3個站廳，分別係：
1號綫站廳
5號綫站廳
客流集散廳
而車站嘅收費區喺1號綫站廳嘅西南邊、5號綫嘅月台東邊同轉車通道都俾人行通道、車站商舖圍住嗮，由於三個站廳之間凈係可以用轉車通道接埋一齊，所以各個站廳嘅免費區係唔連埋一齊嘅。而車站嘅商舖方面，都喺嗮1號綫嘅站廳嗰頭。而1號綫同5號綫站廳嘅收費區都有好多部𨋢、扶手電梯同樓梯去到月台都得。
楊箕站嘅站廳全景圖（註：呢三個站廳都喺同一層樓！！！）1號綫嘅站廳全景客流集散廳嘅全景5號綫嘅站廳全景

月台
呢個站嘅1號綫月台喺中山一路嘅地底，而5號綫月台喺梅東路嘅地底。
楊箕站嘅月台全景1號綫嘅月台全景（行廣州東站嗰邊，喺2014年8月11號影。）5號綫嘅月台全景（行滘口嗰邊，喺2014年8月11號影。）

出入口
楊箕站冚唪唥嘅出入口A出入口（去唔到其它6個口）A出入口（去唔到其它6個口） B出入口B出入口 C出入口附近C出入口附近 D出入口D出入口 E1出入口E1出入口 E2出入口E2出入口 F出入口F出入口
呢個站一共有7個出入口，分別係A、B、C、D、E1同埋E2、F。其中A出入口同B、C、D同埋E1、E2、F呢6個出入口之間分開嗮，冇連埋一齊。從2017年11月17號開始實施嚴格安檢制度之後，除咗往返B同C、及E1同E2出入口之間毋須接受安檢之外，其他出入口之間當成過街通道往返嘅話，都要接受人過安全門、物過X光機、液體過檢測儀嘅制度。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

1號綫規劃時期
喺1987年，嗰時嘅廣州市人民政府準備引入德國資本嚟起地鐵而出現嘅四個方案入面，其中方案1就講咗家陣1號綫嘅樣。嗰時1987年嘅第一、二份規劃都冇經過中山一路嗰邊，直到1988年份規劃改行中山路一帶時，喺中山一立交附近整咗「楊箕村站」出嚟，喺東山口同楊箕村之間亦整埋「梅花村站」。後嚟喺徵求咗市民意見之後就搞咗「十字線網」規劃將個梅花村站斬咗，得返個楊箕站，車站位移到而家梅花路口嗰邊。

施工同開通（1號綫時期）
1993年12月28日，1號綫正式逳手開始起。到咗1997年6月28號嘅1號綫首通段開通嗰陣，重未開呢個站嘅。而呢個站就一直到1999年6月28號開通咗地鐵1號綫嘅延長段之後先至開咗。

1號綫加裝月台幕門
1號綫同5號綫之間嘅轉車通道
喺2005年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門，重搞埋月台風道同埋管線改造工程。而呢個站嘅月台幕門方面，就喺2007年起好重開始用。

施工同開通（5號綫時期）
喺2004年5月28號，5號綫正式逳手開始起。到咗2009年12月28號嘅5號綫通車嗰陣就開埋5號綫嘅區域。

出入口同轉車通道
呢個站喺1號綫開通期間，有A、B、C，D四個出入口。以前A出入口直接連去1號綫站廳，但2005年起緊5號綫時臨時封咗A出入口，直至2009年12月28號開通咗5號綫之後去唔到其它出入口嘅同時，又開埋E1同F出入口。而E2出入口係附近地產商向地鐵公司畀錢起，但嗰時由於周圍環境唔符合規範，加上又起緊樓，所以一直搞咗施工好耐，直到2016年4月8號先至開通。

利用狀況
呢個站附近都係一片廣東省級政府嘅辦公樓地區，附近重有好多條巴士線路接駁。其中去廣州市鐵一中學同廣州市育才中學啲學生仔、廣東省氣象廳做嘢嘅工仔；錦城花園、梅花村、共和村嘅居民就成日嚟呢個站坐車嘅。不過到咗2009年12月28號晏晝2點之後，客流量就多咗好多，尤其喺上落班高峰嗰陣重逼到爆噉滯，重成日被人搞客流控制。

轉車須知
呢個站嘅轉車方面，同東山口站或廣州東站差唔多，一定要喺整出嚟嘅轉車通道行過去先至得。就係喺部車到咗站之後落車，出咗站廳之後行去A出口嘅方向一直行（唔冇喺A出口度出去），行到第條線嘅站台之後落去就得喇。而轉車通道嘅周圍重整咗柜式空調嚟費事話點解條通道鬼咁熱噉。
五羊邨站

五羊邨站（粵拼：ng5 joeng4 cyun1 zaam6；英文：Wuyangcun Station），規劃嗰時嗌過五羊新城站（ng5 joeng4 san1 sing4 zaam6；Wuyang New Town Station），係廣州地鐵5號綫嘅車站，2009年12月28號開放，位置喺越秀區五羊新城嘅寺右新馬路同廣州大道中嘅交界。
佢係廣州地鐵入面第一次有地下公廁嘅車站。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係5號綫嘅月台。雖然車站入面冇休息室，但有廁所響度，就喺A出入口附近。

站廳
五羊邨站嘅收費區喺站廳嘅中間偏北嘅位，而南邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台都得。

月台
呢個站有1個島式月台，喺寺右新馬路嘅地底。
月台全景（行滘口嗰邊，喺2017年9月30號影。）

商舖同自助服務
而家嘅五羊邨站入面有好多舖頭響度，包括咗便利檔、麵包糕餅舖同洗衫舖。重有好多自助服務設施畀乘客用，其中包括咗自動影相機、自動販賣機同自動櫃員機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商舖
7-Eleven
利口福
天天洗衣

出入口
五羊邨站冚唪唥嘅出入口A出入口附近，嗰度有𨋢落去。A出入口附近，嗰度有𨋢落去。 B出入口B出入口 C出入口C出入口 D出入口D出入口
呢個站一共有4個出入口，分別係A、B、C，D。

1號綫車站（已經取消咗）
呢個站最先喺1987年份最初嘅地鐵規劃方案入面出現，嗰時嘅1號綫第一份規劃方案就係喺黃沙站轉右向東行，去到五羊新城近廣州大道中之後轉向東北偏北方向行。雖然半佬經過呢個站，位置大概喺而家呢個位；期間站名定成五羊新城站。但係隨住1988年份規劃話改咗行大半條中山路之後而取消咗。

5號綫車站
直到1997年，嗰時份地鐵方案有話到3號綫嘅車站，嗰時嘅3號綫過咗西村之後跟住環市路行，去到珠江新城一帶為止，半佬亦整咗呢個站出嚟。但站名同1987年規劃嘅1號綫一樣冇變到。後嚟喺2003年提交嘅2010年開通嘅地鐵路線方案入面就講到，有條路線一定會經過呢個站，但路線名改成5號綫一部分。

施工
2006年6月26號，呢個站正式開始喐手起。喺就快開通嗰時改咗名做五羊邨站。

開通
2009年12月28號，由於5號綫正式開通營運，呢個站亦正式開放。

利用狀況
五羊邨站入面係五羊新城入面嘅其中一個緊要嘅地鐵站，有好多間辦公嘅寫字樓、重有唔少嘅住宅區同埋部分學校響度。所以呢個站嘅客流都係附近嘅居民、返工同放工嘅學生仔比較多。客流高峰期嗰陣都好多打工仔同學生出入站。
獵德站

獵德站（粵拼：lip6 dak1 zaam6；英文：Liede Station）係廣州地鐵5號綫嘅車站，2009年12月28號開通，位置喺天河區珠江新城嘅花城大道同獵德大道嘅交界。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係5號綫嘅月台。同大多數嘅5號綫車站一樣，冇休息室同廁所響度。尤其喺A出入口附近，個樣同花地灣站各出入口差唔多，但唔同嘅係地面同地下一樓之間整咗個緩衝平臺出嚟。

站廳
呢個站嘅收費區喺站廳嘅南邊，周圍都俾人行通道同商舖包圍嗮，而收費區嘅站廳同站台之間有好多部手扶梯同埋專用𨋢、樓梯響度，去到邊層樓都得。

月台
呢個站有1個島式月台，喺花城大道嘅地底。
月台全景（行文沖嗰邊，喺2015年5月15號影。）
另外，喺呢個站西邊亦有條存車綫響度。若果路線西邊出現冬瓜豆腐嘅話，行滘口嗰邊啲車都會喺呢個站做臨時總站，跟住嗮西邊條存車綫返轉頭。屆時去滘口嗰邊啲人必須要出站轉其它交通工具直達。

出入口
獵德站冚唪唥嘅出入口A出入口A出入口 B出入口B出入口 C出入口C出入口 D出入口D出入口
呢個站一共有4個出入口，分別係A、B同埋C、D，其中B出入口同天匯廣場相通。喺2017年11月14號開始實行嚴格安檢制度之後，除咗往返B出入口同天匯廣場之間毋須接受安檢之外，其它出入口之間當成過街通道往返嘅話，都要接受人過安全門、物過X光機、液體過檢測儀嘅制度。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站係最先喺1997年嘅《廣州市城市快速軌道交通線網規劃研究（最終報告）》入面出現咗，嗰時嘅3號綫（唔係而家嘅3號綫）就搞咗呢個車站出嚟，而位置就喺而家呢度，不過喺2003年嘅方案入面嘅路線就變咗而家嘅5號綫，不過車站就冇變到，重係話搞返呢個站出嚟。

施工
呢個站喺2006年中正式開始喐手起，一直到2009年6月28號先至起好。

開通
喺2009年12月28號嘅5號綫正式開通營運嗰時，呢個站正式開畀人坐車。

出入口
喺B出入口附近有條通道同天匯廣場連埋一齊。
呢個站開通初期凈得C同D兩個出入口，位置都喺嗮花城大道嘅北邊，而南邊啲出入口直到2013年8月6號先至出現，嗰時開咗A口，而凈低個B出入口喺2017年1月12號先至開埋。尤其喺B出入口嘅通道邊，整咗同天匯廣場地庫連埋一齊嘅聯絡通道，入面整埋自動人行道出嚟。

利用狀況
呢個站附近都係啲住宅區同埋學校，所以大部分嘅客流都係啲附近嘅居民、附近寫字樓返工同放工嘅人、同埋啲上落堂嘅學生。喺上落班高峰期比較多人上落，其它時間比較冷清下。

車站裝飾
獵德站嘅站廳同月台嘅柱上裝飾
呢個站初期時冇任何車站裝飾響度，直到2015年11月3號，廣州地鐵方為咗宣傳同廉潔有關嘅公益，喺呢個站嘅站廳同月台啲柱加咗同「君子悦廉」有關啲裝飾，及喺各出入口啲燈箱加咗同廉潔有關嘅宣傳。
潭村站

潭村站（粵拼：taam4 cyun1 zaam6；英文：Tancun Station）係廣州地鐵5號綫嘅車站。規劃時期嗌過賽馬場站（coi3 maa5 coeng4 zaam6；Guangzhou Racecourse Station）。呢個站響天河區珠江新城嘅花城大道，廣州賽馬場南邊冇幾遠嗰度，喺2009年12月28號開放。

站廳
潭村站嘅收費區喺站廳嘅西南邊，四周圍俾車站嘅商舖同人行通道圍住嗮，而收費區入面有好多條扶手電梯同樓梯、專用𨋢往返月台都得。

站台
潭村站嘅站廳
潭村站嘅站台
柱上邊啲字
呢個站有1個島式月台，喺花城大道嘅地底。

商舖同自助服務
而家嘅潭村站入面有便利檔同書店，重有自助服務設施畀乘客用。其中包括咗自動影相機同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：
商舖
日閱堂
7-ELEVEN

車站歷史
2009年12月28號，呢個站正式開放。
科韻路站

科韻路站（粵拼：fo1 wan5 lou6 zaam6；英文：Keyun Lu Station）係廣州地鐵5號綫嘅車站，2009年12月28號開放，喺天河區黃埔大道中同科韻路交界。

站廳
科韻路站嘅收費區喺站廳嘅西南邊，四周圍俾車站嘅商舖同人行通道圍住嗮，而收費區入面有好多條扶手電梯同樓梯、專用䢂往返月台都得。

月台
呢個站有1個島式月台，喺黃埔大道中嘅地底。
月台全景（去滘口嗰邊，喺2014年9月24號影。）

商舖同自助服務
而家嘅科韻路站入面有便利檔同麵包糕餅舖、洗衫檔，重有自助服務設施畀乘客用。其中包括咗自動販賣機同自動櫃員機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：
商舖
7-ELEVEN
利口福
天天洗衣

出入口
科韻路站冚唪唥嘅出入口A出入口A出入口 B出入口B出入口 C出入口C出入口
呢個站一共有3個出入口，分別係A、B，C。

規劃
喺1997年嘅《廣州市城市快速軌道交通線網規劃研究（最終報告）》入面，嗰陣嘅3號綫（唔係而家嘅3號綫）就喺呢度定咗個站。不過到咗2003年嘅方案入面就變咗而家嘅5號綫嘅車站。

施工
喺2004年5月28號，呢個站正式開始開始逳手起。一直到2009年6月初先至搞掂。

開通
2009年12月28號，5號綫通車之後，呢個站正式開放。

出入口
呢個站喺開通初期凈得A同B兩個出入口，而C出入口一直受到征地問題而冇起到，直到2019年3月31號先至開放。

利用狀況
呢個站雖然話附近有間天河軟件園同天河工業園、羊城創意產業園響度，但係佢哋離車站都有好遠嘅距離，加上呢個站嘅兩個出入口都喺黃埔大道中南邊嘅人行道入面，所以有部分喺天河軟件園或天河工業園啲人寧願揀巴士站都唔會嚟呢個站坐地鐵。不過呢度附近有好少住宅，重有棠下村響度，所以呢個站喺上落班高峰嗰陣會有啲人流，其他時間都比較冷清。
另外，呢個站嘅出入口出面成日都見到五類車嚟搞搭客生意嘅，幾乎都冇王管噉。
由於近排呢度要起廣州國際金融城，所以喺將來會改變點解呢個站嘅客流鬼咁少噉。
車陂南站

車陂南站（粵拼：ce1 bei1 naam4 zaam6；英文：Chebeinan Station），規劃時期嗌過黃洲站（wong4 zau1 zaam6；Huangzhou Station），係廣州地鐵4號綫同5號綫嘅轉車站，2009年12月28號開放，位置天河區車陂路同埋黃埔大道中、黃埔大道東嘅交界。
佢曾經喺2009年12月28號到2010年9月24號間係4號綫嘅北邊總站。

樓層
呢個站一共有地下3層樓嘅區域，其中地下1樓係站廳，有票務設施同客務中心；地下2樓係5號綫嘅月台；地下3樓係4號綫嘅月台。雖然車站冇休息室，但廁所喺C出入口隔籬。

站廳
呢個站嘅收費區好似個「T」字噉，四周圍同5號綫嘅站廳南邊都係人行通道同車站嘅商鋪，而站廳嘅收費區都整咗好多部專用𨋢、扶手電梯同樓梯往返4號綫同5號綫嘅月台。

月台
呢個站嘅5號綫月台喺黃埔大道東嘅地底，而4號綫月台喺車陂路嘅地底。兩條線月台整成個「T」字噉。其中5號綫月台喺上邊，4號綫月台喺下邊。而地下二樓同三樓之間都有條樓梯同4號綫嘅南邊月台、5號綫嘅中間月台接埋一齊。
5號綫嘅月台全景（行金洲嗰邊，喺2014年7月29號影。）4號綫嘅月台全景（行滘口嗰邊，喺2014年7月29號影。）
另外，呢個站嘅東北邊有條4號綫同5號綫嘅聯絡線。喺4號綫嘅站台北邊，聯絡綫同兩條綫之間嘅正綫接軌嗰橛都有條渡綫，喺4號綫北延段出咗故障時，去黃村嗰邊嘅車將會喺呢條存車線行返轉頭。喺2010年9月25號之前，呢個站係4號綫嘅終點站嗰陣就係用佢嚟返轉頭。另外，5號綫嘅站台東邊都一樣，喺聯絡綫同兩條綫嘅正綫接軌嗰橛都有條渡綫，喺5號綫北延段出咗故障時，去滘口站嗰邊嘅車將會喺呢條存車線行返轉頭。

商舖同自助服務
而家嘅車陂南站入面有好多唔同類嘅鋪頭畀乘客買嘢同埋食嘢，好似有便利檔、麵包檔同洗衫舖、衫褲鋪等。
另外，車陂南站入面重有好多自助服務設施畀乘客用，包括咗自動櫃員機、自動販賣機、自動影相機等；重有充羊城通，交水電費同交通嘅罰錢、可以查地鐵嘅路線、頭尾班車同埋地鐵嘅安全指引，重可以畀乘客登記做廣州地鐵薈嘅會員嚟查獎分、換獎品。
商舖
7-Eleven
天天洗衣
日閱堂
利口福
GIORDANO essentials
聯通IWIT沃
bling繽刻
樂勤匯

出入口
車陂南站冚唪唥嘅出入口A出入口A出入口 B出入口B出入口 C出入口C出入口
呢個站有3個出入口，分別係A、B、C。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
喺2003年規劃緊5號綫嗰陣，呢個站就話咗係4號綫同5號綫嘅轉車車站。嗰時4號綫喺度搞緊施工，而5號綫重喺度規劃緊。

施工
2005年，5號綫開始逳手起，嗰時順便連4號綫嘅北延段工程都開始搞埋。工程喺2009年底搞掂。

兩綫開通
喺2009年12月28號，地鐵5號綫通車之後，唔單止呢個站都開放咗，甚至連4號綫嘅北延段延長到呢個站做終點直到2010年9月25號為止。從2010年9月25號開始，地鐵方考慮到廣州地區要辦亞運會嘅關係，加上要照顧亞運會啲客流而又改咗次總站到而家嘅黃村嗰邊。

利用狀況
呢個站附近有好多住宅區同城中村；重有喺4號綫嘅乘客想去珠江新城、天河西同石牌嗰度嘅商業中心區、國鐵廣州火車站等呢啲地區，重有5號綫嘅乘客想去科學城、天河智慧城嗰邊都喺呢個站度轉車；所以呢個站係廣州地鐵嘅其中一個緊要嘅樞紐站。呢個站嘅出入站客流同轉車客流龐大，喺早晚高峰期，車站重人山人海，尤其係4號綫，成日要等2——3班車先至可以上到（更加唔使講星期日晚黑同星期五晏晝喇）。重有4號綫同5號綫之間有好大嘅運力差距，搞到喺客流高峰期嗰陣，有乘客喺呢個站嘅站廳同轉車樓入面，甚至喺4號綫嘅車陂站搞客流都有。為咗緩解4號綫嘅客運壓力，喺每星期一至五嘅早高峰期嗰陣，睇情況嚟搞客流控制措施嚟搞好營運秩序。
東圃站

東圃站（粵拼：dung1 pou2 zaam6；英文：Dongpu Station）係廣州地鐵5號綫嘅車站，喺廣州市天河區黃埔大道東嘅東環高速公路西邊。呢個站喺2009年12月28號開放。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係5號綫嘅月台。同大多數嘅5號綫車站一樣，冇休息室同廁所響度。

站廳
東圃站嘅收費區喺站廳嘅中間偏南嘅位，而北邊係人行通道，周圍都俾商舖圍住嗮。而收費區有扶手電梯同樓梯、專用𨋢往返月台都得。
站廳全景（喺2015年4月16號影）

月台
呢個站有1個島式月台，喺黃埔大道東嘅地底。
東圃站嘅月台全景註：呢張相喺2015年4月16號影。講嘅係行文沖嗰邊嘅月台。

商舖同自助服務
而家嘅東圃站入面得好少舖頭響度，包括咗便利檔同洗衫舖。不過都有自助服務設施畀乘客用，其中包括咗自動販賣機同自動櫃員機；同埋可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。

出入口
東圃站冚唪唥嘅出入口A出入口，喺2010年開。A出入口，喺2010年開。 B出入口B出入口

利用狀況
東圃站附近都係廣州嘅一片東邊鄉下嘅地區，除咗喺上落班高峰期稍微有啲客流之外，平時嚟講都冇乜人嚟坐車噉。
三溪站

魚珠站喺廣州地鐵5號綫規劃時期嗌過三溪站。
三溪Sanxi






廣州地鐵5號綫滘口　◄東圃 （1.6km） （1.8km）魚珠►　黄埔新港
三溪站（粵拼：saam1 kai1 zaam6；英文：Sanxi Station），規劃時期嗌過魚珠站（jyu4 zyu1 zaam6；Yuzhu Station），係廣州地鐵5號綫嘅車站，2009年12月28號開放，位置喺黃埔區黃埔大道東嘅桃園東路口附近。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係5號綫嘅月台。同大多數嘅5號綫車站一樣，冇休息室同廁所響度。

打橫
三溪站嘅站廳，喺2015年4月17號影。
三溪站嘅月台，喺2015年4月17號影。
柱上啲字

站廳
三溪站嘅收費區喺站廳嘅中間偏西南偏南嘅位，而東北偏北邊係人行通道，而車站嘅商舖同自助服務方面，都喺嗮車站嘅西北偏西同東南偏東兩邊嘅免費區入面，收費區有好多部扶手電梯同樓梯、專用𨋢往返月台都得。
站廳全景（喺2015年4月17號影）

月台
呢個站有一個島式月台，喺黃埔大道東嘅桃園東路口地底。
三溪站嘅月台全景月台全景（行文沖嗰邊，喺2015年4月17號影。）
另外，呢個站去滘口嗰邊嘅路軌東邊有條出段線，喺部分高峰時段由於需要放多啲車嚟疏導客流，喺魚珠車輛段出嚟嘅車就直接入呢個站開始畀人坐車。相反部分去文沖嗰邊啲車就喺呢個站清嗮客之後入呢個站西邊嘅入段線之後到魚珠車輛段。

商舖同自助服務
而家嘅三溪站入面有好多唔同類嘅鋪頭畀乘客買嘢同埋食嘢，好似有便利檔、麵包檔同時裝檔、洗衫舖等。
另外，三溪站入面重有好多自助服務設施畀乘客用，包括咗自動櫃員機同自動販賣機等；重有可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引同畀乘客登記變成廣州地鐵薈嘅會員嚟查獎分、換獎品嘅服務。
商舖
全家
美心西餅
天天洗衣
棉元素

出入口
三溪站冚唪唥嘅出入口B出入口B出入口 C出入口C出入口
呢個站一共有2個出入口，分別係B同C。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站係最先喺1997年嘅《廣州市城市快速軌道交通線網規劃研究（最終報告）》入面出現咗，嗰時嘅3號綫（唔係而家嘅3號綫）就搞咗呢個嗌「魚珠站」嘅車站出嚟，而位置就喺而家呢度，不過喺2003年嘅方案入面嘅路線就變咗而家嘅5號綫，不過車站就冇變到，重係話搞返呢個站出嚟。

施工
呢個站到咗2006年中先至正式開始喐手起，工程一直到2009年6月28號先至起好。

開通
喺2009年12月28號嘅5號綫正式開通營運嗰時，呢個站正式開畀人坐車。

點解呢個站嗌「三溪站」，而唔係嗌「魚珠站」？
雖然喺規劃同起緊呢個站嗰時嗌過「魚珠站」嘅名，但係實際嘅魚珠離呢個站重有兩條涌隔開咗，所以車站就改咗名。當初改名嗰時，由於車站附近有3個村（蓮溪村、石溪村、宦溪村）響度，加上改名嗰時喺度猛咁拗（因為出咗3個唔同版本嘅車站名），最後地鐵方面為咗照顧呢好嗮佢哋呢三個村，最後乾脆將呢個車站直接改名做而家嘅「三溪站」。呢單嘢係繼萬勝圍站之後，地鐵第二次用原創嘅名嚟做站名。

利用狀況
由於三溪站附近都係啲木材市場同汽車嘅4S店，加上重有間美林湖畔嘅大型樓盤同市第18中，蓮溪村、石溪村同宦溪村嘅嘢，所以除咗早晚高峰期比較多人之外，平時都冇乜人嚟坐車。
寮肚

寮肚（英文：Liu To），係香港新界青衣島一笪地方，喺青衣島中部一笪谷入面突起台地。附近有谷地叫寮肚谷。
寮肚谷裡面嘅溪流—寮肚坑
心靈理論

心靈理論（粵音：sam1 ling4 lei5 leon6）係心理學當中嘅一個概念，講緊人類有能力理解自己同其他人有思維、情緒、信念等嘅心理狀態，縱使呢啲心理狀態冇得直接感知。呢種認知能力係人類理解社交互動嘅基礎，亦係培養同理心同埋溝通技巧嘅重要一部份。

基本定義
人會按佢哋嘅內在心理狀態行事。舉個例：如果一個人喺某個地方搵緊一件物品，佢可能相信嗰件物品喺嗰度，而無論實際上係咪咁，呢種意識令一般人明白，其他人可能會有同自己唔同嘅信念同知識。

點解重要
睇埋：自閉症譜系
一個人要有心靈理論功能，先能夠理解其他人嘅行為。呢種能力令人識得預測身邊嘅人會有咩反應，亦令佢哋能夠喺溝通過程中考慮對方嘅立場同意圖。呢種能力對於處理複雜社交情境嚟講好重要。心靈理論嘅缺憾，亦被指係自閉症譜系障礙患者面對社交困難嘅主因之一。
美的大道站

美的大道站（英文：Meidi Dadao Station）係廣州地鐵7號綫嘅車站，2022年5月1號開始營運，位置喺佛山市順德區北滘鎮美的大道同益豐路嘅交界。
佢既係廣州地鐵7號綫西邊嘅尾站，又係廣州地鐵西號綫南邊嘅永久終點站。因為7號綫西延段嘅規劃嚟到呢度已經斷咗頭，冇得再繼續延長。

樓層
呢個站有兩層樓嘅地下室。其中地下一樓係7號綫月台，地下二樓係緩衝月台。

站廳
美的大道站嘅收費區喺站廳嘅東、西兩邊，而免費區喺站廳中間。收費區有扶手電梯同樓梯、專用𨋢往返月台。

月台
呢個站有兩個側式月台，喺益豐路地底。
另外，喺7號綫月台東邊同埋西邊分別有條交叉渡綫同波口位響度，兩條都係用嚟畀7號綫啲車到咗呢個站東邊月台清客之後，跟住入去交叉渡綫兩邊或站前返轉頭到西邊月台上客。

商舖同自助服務
美的大道站暫時冇任何商舖同自助服務。

出入口
呢個站一共有4個出入口，分別係A、B、C同埋D。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。
陳郁憲

陳郁憲（Donovan Chan）係香港男演員，2010年喺香港演藝學院戲劇學院畢業，主修表演，早年參演舞台劇，之後亦參演電影同電視劇。2019-2022年係ViuTV合約藝人。
樂宜

樂宜（英文：Lokyii，199610月27號—），原名廖樂宜，曾用藝名洛兒，係香港女藝人，主要做夜場DJ同模特兒工作，畀DJaneMag評選為2016同2017連續兩年中國區排名第五位嘅DJ。佢2017年開始參與電視同電視節目演出。

簡歷
樂宜本嚟係一位模特兒，到2015年開始喺夜場打碟，同佢拍檔初兒（Troyi）組成DJ組合，喺業界算出名，有唔少機會離開香港接工作。2018年，佢參與無綫電視綜藝節目《美女廚房》，做其中一位美女學徒，之後先後參與ViuTV烹飪比賽節目《辣伙頭》同《索女 人妻 ichi 烹》。
北滘公園站

北滘公園站（英文：Beijiao Park Station）係廣州地鐵7號綫同佛山地鐵3號綫嘅轉車站，喺順德區北滘鎮林上北路同誠德路交界嘅地底。其中廣州地鐵7號綫範圍喺2022年5月1號開放，而佛山地鐵3號綫範圍喺2022年12月28號開放。

樓層
呢個站有兩層樓嘅地下室。其中地下一樓係站廳，有票務設施同客務中心；地下二樓係廣州地鐵7號綫同佛山地鐵3號綫月台。

注意：喺晚黑最後一班車開走之前嗰5分鐘之內，係唔畀入閘坐車（包括埋買車飛）。
主權

主權係一個國對佢管轄區域擁有嘅絕對權力，包括咗立法、司法、行政、國防、外交嘅話事權。
巨靈論

《巨靈論》（Leviathan or The Matter, Forme and Power of a Common Wealth Ecclesiastical and Civil），又譯《利維坦》，係英國哲學家湯瑪斯賀布斯喺1651年出版嘅著作。書入面嘅「巨靈」（利維坦）係取自舊約聖經嘅海怪。呢本書主要係探討社會契約相關嘅概念。
社會契約

社會契約通常係一個關於一個國所管治人民嘅合法性嘅概念同理論。呢個概念主要喺哲學，特別係關於倫理同埋政治嘅層面出現。個契約就係：政府會保護人民嘅權利同維持社會嘅安定，而人民就會犧牲部分嘅個人自由。
呢個概念可以追溯到啟蒙時代，由 Thomas Hobbes（英文：Thomas Hobbes） 所寫嘅《巨靈》(英文：“Leviathan”) 出現。書入面提到人嘅自然狀態，並且理論人係理性生物，會因應自己嘅利益同價值觀嚟做決定。所以，人只因爲會得到政治穩定，先至會同意自願向一個政府犧牲部分權利。因爲咁，所以社會契約亦係基於被治者同意嘅概念，代表住一個政府同佢嘅人民係一個雙向關係。
社會契約呢個詞語嚟自 Jean-Jacques Rousseau 嘅書《社會契約論》(法文：“Du contrat social ou Principes du droit politique”)。再早可以去到古希臘嘅哲學，入面某啲睇法亦係類似社會契約嘅概念。
社會契約論嘅中旨，就係政治秩序係一種人爲嘅現象，而唔係自然有嘅。人民同政府之間嘅契約，只唔過係爲咗達到雙方嘅利益而出現。Hobbes 相信，只要事但一邊冇遵守契約所需要嘅讓步，呢個政府就失去咗管治呢個人民嘅合法權利。
陳婉欣

陳婉欣（英文：Sabrina Chan），綽號十冰丶Tenice，係香港YouTuber同女演員，主要活躍YouTube頻道「Chill Up」，係香港男子樂隊ROVER成員、MakerVille合約男藝員陳鎮亨嘅細妹。

簡歷
佢喺博愛醫院鄧佩瓊紀念中學畢業，後來入讀香港浸會大學。
上海民族黨

上海民族黨啲人提議嘅上海共和國國旗。
上海民族黨（英文：Shanghai National Party），簡稱「滬民黨」，係一個主張上海獨立嘅政黨，2018年成立。

成立
據臺灣《自由時報》話，上海民族黨「喺8月10號登廣告，話自己7月18號成立，宗旨係滬人治滬，全盤西化」。而負責人何岸泉就講，「……一大半黨員都喺中國境內，加入佢個黨，畀當局盤問，甚至連佢自己嘅親戚都係噉」。

黨員疑似被迫害
滬民黨喺2018年8月29號發佈「緊急聲明」，話佢哋嘅其中一個黨員胡誠宜由美國返到上海之後，畀中國當局捉咗，仲遭受到電刑。
玩咗先至瞓

玩咗先至瞓係香港歌手鄭中基嘅一張專輯，喺2021年4月24號由維高文化發行。鄭中基喺呢張碟入面重錄多首佢自己嘅經典金曲，另外亦有兩首新歌，採用96k/24bit超級發燒級器材錄制。原曲「One Big Country Song」
鄧岳章

鄧岳章係一位中國男歌手同音樂製作人，廣州秀歎文化創立者。1997年出世，畢業於广东舞蹈戏剧职业学院聲樂系。佢以廣東歌喺抖音等新媒體平臺上受咗歡迎。作品有《魔鬼邂逅》、《散席》、《情意結》、《不做情人》等等。
THEBLACKLABEL

THEBLACKLABEL（韓文：더블랙레이블；全大寫風格化或 THEBLΛƆKLΛBEL ）係一間韓國唱片公司，亦係 YG 娛樂嘅聯營公司。 佢係由 YG 製作人 Teddy 同 Kush 喺2015年創立。

歷史
2015年9月22日， YG 娛樂宣布成立獨立子廠牌，由 YG 製作人 Teddy 同 Kush 擔任主理。［2016年3月17日， Zion . T 同廠牌簽約。  2017年5月3日，奧卡西安與唱片公司簽訂獨家合約。  Danny Chung （前名 Decipher ）亦都同呢個唱片公司簽約。［需要引用］［幾時？］呢個唱片公司亦都係 Jeon Somi 嘅家，佢喺2018年9月同唱片公司簽約，並喺2019年6月13號出道 2020 年 11 月 16 日，根據 YG 娛樂季度股票報告，該廠牌被轉換為聯營公司地位。  2022年12月26日，公司宣佈太陽加入唱片公司，但仍然係男子組合 Big Bang 嘅成員。  2023年1月，演員朴寶劍與唱片公司簽約。 喺2023年4月，黑標同泰國最大嘅集團正宏集團成立咗一間叫做黑海嘅合資公司，將佢嘅品牌擴展到東南亞地區。 喺2024年6月18號， The Black Label 宣佈同女團 Blackpink 嘅 Ros é 簽咗經理人合約，用嚟做個人努力。  2024 年 7 月 1 日， The Black Label 宣佈同 Zion . T 嘅獨家合約結束。  2024 年 8 月 16 日， The Black Label 宣佈推出第一個女團 Meovv 。 呢個組合喺2024年9月6號出道。
德國除夕性侵犯

德國除夕性侵犯係指2015年大除夕到2016年元旦期間發生喺德國多個地方嘅大規模性侵犯罪行，犯人全部[未記出處或冇根據]都係北非裔同阿拉伯裔樣嘅男人，相信都係嚟自穆斯林諸國嘅難民。呢件事令德國民眾質疑政府收留難民嘅政策。
殘雪

鄧小華（1953年5月30號—），更為人所知嘅系佢筆名殘雪； 中國先鋒小說作家、文學批評家。 佢老豆喺1957年嘅反右運動中畀打上右派分子嘅標籤之後，佢家庭受到嚴重嘅迫害。 佢嘅作品多數系短篇小說，與中國早期現代作家嘅真相主義背道而馳。 佢寫過小說、中篇小說，及對但丁、博爾赫斯同卡夫卡嘅文學批評。 殘雪畀稱為“中國最傑出嘅實驗小說作家。”
大坑道

大坑道（英文：Tai Hang Road）係香港島銅鑼灣上山嘅一條行車路，起點嚮大坑西北面嘅銅鑼灣道近聖馬利亞堂，行車天橋經過摩頓台、福德古廟、勵德邨、虎豹別墅、渣甸山、掃桿埔衛斯理村，大坑大坑徑、跑馬地藍塘道同埋黃泥涌峽道等，全長3.7公里。
大坑道沿途係東區半山豪宅大單位住宅區之一，係港島區其中一個樓價最高嘅地段。建築物樓下幾層多數自設停車場。
大坑道有好多明星眾居，包括郭富城丶鄭秀文、陳奕迅、鄭嘉穎、劉鳴偉等等。
陳澄騫

陳澄騫係香港女演員，自2010年代後期開始演出電視劇同電影。佢亦有同另一演員鄧汝超（登台藝名：宇昭）一齊登台唱歌。

演出
呢個表唔完整，歡迎加料。
404 886流量密碼

《404_886流量密碼》（英文：Talker - Awesome Hit Rate）係香港MakerVille製作製作嘅清談節目，2024年1月16號到9月24號逢禮拜二23:30-00:00（晚吹時段）喺ViuTV播出，主持係梁業、何啟華同郭嘉駿。節目每集會邀請一個台灣女網絡紅人嚟做訪問。而呢個節目亦係第一個完全唔用晚吹錄影廠拍攝，兼目前唯一出埠錄影拍攝嘅晚吹系列節目。

節目調動
2024年6月18、25號同7月2號：由於23:30-23:55重播《歐洲國家盃2024賽日精華》第4、11同16集，嗰日節目停播。
2024年7月30號同8月6號：由於原時段直播《巴黎奧運爭勝一夜》，嗰日節目停播。
澳洲式幽默

澳洲式幽默（Australian Humour，或者叫做澳式幽默）係指一啲澳洲人之間嘅幽默同埋笑話，澳洲式幽默不時會視之為化解尷尬嘅一個手段，一般人會認為澳洲式幽默會帶有啲自嘲或者諷刺，中國人民大學澳大利亞研究中心主任張勇先喺接受澳洲 SBS 訪問嘅時候就形容，澳洲式幽默係期待你有所回應嘅互動式幽默。

澳洲式幽默嘅表現
澳洲式幽默喺澳洲孕育咗一啲趣怪活動，例如
昆士蘭內陸地區文化嘅 Boulia 駱駝賽：一個會鬥快跑去喺駱駝同羊上面貼上標籤，跑返去起點，然後又跑去搣返個標籤嘅比賽。
愛麗斯泉（Alice Springs）嘅托德河行舟賽（Henley-on-Todd Regatta）：係一個喺乾涸河床上舉行嘅比賽。
另外，有一啲澳洲嘅公眾人物，都會偶然表現自己幽默嘅一面，有部分媒體就會視之為澳洲式幽默。
2012年12月，當時嘅澳洲總理茱莉亞·基勒就曾經同廣播電台 Triple J 一個節目聯手，攞瑪雅人預言嘅世界末日嚟惡搞開玩笑，又話無論發生乜嘢事，佢都會為澳洲人而戰鬥到最後。
澳洲前總理譚保（Malcolm Bligh Turnbull），喺2017年7月出席一個由記者團舉辦嘅舞會時，就喺台上致詞嘅時候模仿美國總統當奴侵嘅招牌語氣同埋誇張手勢，令到全場哈哈大笑。但係模仿影片外流之後，為咗避免交糾紛，譚保即刻上節目解釋，化解誤會。

外來文化同埋澳洲式幽默嘅關係
有啲以澳洲留學生為服務對象嘅媒體同組織，都話擁有幽默感，喺澳洲生活非常重要。不過，喺2018年12月，澳洲SBS就報導一個調查，發現有一半嘅澳洲華人新移民覺得自己唔理解澳洲式幽默。
五度相生

五度相生（英文：circle of fifths，又叫 circle of fourths），又叫五度連環、五度圈、五度循環，喺西方音樂系統，原本係指由一個音開始，一路咁攞純五度，結果會得出半音音階入面嘅所有十二個音，同返返去本來嗰個音，只係去咗唔同八度。喺現時，講五度相生，好多時係指表示呢種關係嘅一種圓形圖表。
用五度相生可以得出音階入面嘅所有音，方法叫五度相生律，但係咁樣搵出嚟嘅音高同用八度搵出嚟嘅音高，兩者嘅實際頻率其實有出入，兩者之間嘅誤差叫畢氏音差（Pythagorean comma），大約等如八分之一音。將代表音階入面所有音嘅頻率比例調整到冇誤差嘅方法叫十二平均律。

五度相生同畢氏音差
假設由中央 C 開始，一路攞純五度（頻率 1.5 倍），會順序得出 G、D、A、E、B、F♯（G♭）、C♯（D♭）、G♯（A♭）、D♯（E♭）、A♯（B♭）、F 十一個音，然後返到 C。假設中央 C 頻率係 262 赫，最後得出嘅 C 音係
（赫），
但係如果由中央 C 開始，一路攞純八度（頻率兩倍），結果發現呢個 C 音嘅頻率其實應該係
（赫），
誤差係
（音分）。

五度相生圖
現時講五度相生，通常係指一種表示十二音音階入面每個音之間嘅關係嘅圓形圖表，入面有齊十二個音，喺幅圖隔得越遠就越撞音，隔得最遠嘅係增四度。
呢幅圖亦表示埋某個大調嘅關係小調或者某個小調嘅關係大調係乜、某個調要幾多個升號或者降號等等。
幅圖外面係大調，入面係對應嘅自然小調。由最頂係調號冇升號冇降號嘅 C 大調/A 小調，每升一個純五度（七個半音）就係順時針方向行一格同調號加一個升號；相反，每降一個純五度就逆時針方向行一格同加一個降號，直到返返到頂頂嘅 C 大調/A 小調。
另一種睇嘅方法亦係由最頂開始，每升一個純四度（五個半音）就係逆時針方向行一格同調號加一個降號，相反，每降一個純四度就順時針方向行一格同加一個升號，直到返返到頂頂嘅 C 大調/A 小調。

同某個調最夾嘅和弦
張表最主要嘅用法係睇兩樣嘢有幾夾。搵任何一個調，喺佢嗰格同佢隔籬嗰兩格嘅和弦會係喺嗰個調最常用嘅六個和弦。

兩個調之間有幾夾
搵任何一個調，喺幅圖越近嘅第個調，就越多相同音，相反，越遠就越少相同音。例如，如果喺作曲或者編曲嗰陣想轉調，C 大調轉隔籬嘅 G 大調會冇乜難度，但係要轉去隔三格嘅 A 大調就會有一定難度。